Diari Oficial de la Generalitat Valenciana


Sumari del DOGV 4896, del 02-12-2004 (2004/11750)

Resolució de 22 de novembre de 2004, de la Universitat Politècnica de València, per la qual es convoca concurs de mèrits per a la provisió de places de personal docent i investigador contractat laboral, en la figura de professorat ajudant doctor, per al curs acadèmic 2004-2005.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4896

Data del DOGV
:   02-12-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/11286


Data del document
:   22-11-2004

Organisme emissor
:   Universitat Politècnica de València

Tipus de document
:   Resolució

Descriptors 

:   * personal docent
    * concurs administratiu
    * universitat

Resolució de 22 de novembre de 2004, de la Universitat Politècnica de València, per la qual es convoca concurs de mèrits per a la provisió de places de personal docent i investigador contractat laboral, en la figura de professorat ajudant doctor, per al curs acadèmic 2004-2005. [2004/S11906]
  
De conformitat amb el que disposa la Llei Orgànica 6/2001, de 21 de desembre, d'Universitats, el Decret de la Generalitat Valenciana 174/2002, de 15 d'octubre, sobre Règim i Retribucions del Personal Docent i Investigador Contractat Laboral, els Estatuts d'aquesta Universitat, aprovats per Decret 523/2003, de 19 de desembre, del Consell de la Generalitat Valenciana i l'acord del Consell de Govern, de 24 de juliol de 2003, pel qual s'aproven els criteris d'aplicació per a la selecció de professorat contractat, s'obri procés de selecció de professorat ajudant doctor per a la contractació en règim laboral, d'acord amb les bases següents:
  
1. Objecte de la convocatòria
  
Aquesta convocatòria té per objecte la satisfacció de necessitats de docència en aquesta Universitat, mitjançant la provisió de places de professorat ajudant doctor amb les característiques que figuren en l'annex I.
  
2. Requisits dels aspirants
  
Les persones que desitgen participar en aquesta convocatòria hauran de reunir els requisits següents:
  
a) Tenir complits els 18 anys i no superar l'edat de jubilació.
  
b) No haver sigut separats mitjançant expedient disciplinari del servei de l'administració de l'estat, o de l'administració autònoma o local, ni trobar-se inhabilitats per a l'exercici de funcions públiques.
  
Els aspirants la nacionalitat dels quals no siga l'espanyola hauran d'acreditar, igualment, no estar sotmesos a sanció disciplinària o condemna penal que impedisca, en el seu estat, l'accés a la funció pública.
  
c) No patir malaltia ni defecte físic o psíquic que impedisca l'exercici de les funcions corresponents a les places convocades.
  
d) Estar en possessió del títol de doctor i acreditar haver desenvolupat durant, almenys, dos anys activitats docents o d'investigació en centres no vinculats a la Universitat Politècnica de València, i durant els quals no haja mantingut relació contractual, estatutària o com a becari amb aquesta Universitat. Als ajudants i associats contractats amb anterioritat a l'entrada en vigor de la Llei Orgànica Universitària no els serà aplicable aquesta exigència de desvinculació de la Universitat Politècnica i activitats durant dos anys (disposició transitòria 4 i 5 de la LOU).
  
En el cas de titulacions obtingudes en universitats estrangeres, caldrà adjuntar-hi fotocòpia de la credencial que n'acredite l'homologació
  
e) Disposar d'avaluació positiva de la seua activitat per part de l'Agència Nacional d'Avaluació de la Qualitat i Acreditació o per la Comissió Valenciana d'Acreditació i Avaluació de la Qualitat.
  
f) No haver prestat serveis en aquesta Universitat com a professorat associat en els dos últims anys. Aquest requisit no serà aplicable al personal associat contractat d'acord amb la legislació anterior (no s'aplicarà a aquells contractes subscrits amb anterioritat a l'11 de novembre de 2002, segons l'article 10.6 i disposició transitòria 4.2 del Decret 174/2002).
  
g) En el cas de sol·licitants nacionals d'estats que no siguen membres de la Unió Europea, tenir permís de residència temporal, permís de residència permanent o autorització per a residir i treballar a Espanya.
  
La concurrència dels requisits anteriors haurà d'estar referida a una data anterior a l'expiració del termini de presentació d'instàncies.
  
3. Sol·licituds
  
Les persones interessades en aquesta convocatòria formalitzaran la sol·licitud, dirigida al rector de la Universitat, a través del model d'instància que consta en l'annex III que, així mateix, es facilitarà també en els departaments afectats i en el Registre situat a la seu central (poden obtenir-se els models corresponents, així com informació sobre aquesta convocatòria, a través de la pàgina web: www.upv.es/rrhh).
  
La presentació de sol·licituds es realitzarà en el Registre General de la Universitat, situat a la seu central, i en els registres auxiliars de l'Escola Politècnica Superior d'Alcoi i de l'Escola Politècnica Superior de Gandia, o per qualsevol dels sistemes previstos en l'article 38 de la Llei de Règim Jurídic de les Administracions Públiques i del Procediment Administratiu Comú.
  
Caldrà presentar una sol·licitud (en doble exemplar) per a cada plaça a què es vulga concursar, tot indicant el codi d'aquesta. Cas que es convoquen diverses places amb el mateix perfil i les mateixes característiques i que estiguen agrupades en la convocatòria, s'haurà de presentar únicament una sol·licitud per a totes.
  
El termini per a presentar les sol·licituds serà de 10 dies hàbils comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana.
  
Els drets de participació seran de 23,74 euros, que s'ingressaran dins del termini de presentació d'instàncies, en efectiu o mitjançant transferència bancària, en el compte Universitat Politècnica de València-taxes, a Bancaixa, urbana Universitat Politècnica, número 2077 0724 68 1533044009, especificant en el resguard el nom i els cognoms, i el número de la plaça o places que conformen el concurs en què es desitja participar.
  
A cada sol·licitud haurà d'adjuntar-se un únic exemplar de la documentació següent:
  
a) Fotocòpia del document nacional d'identitat o passaport.
  
b) Original del resguard que justifique el pagament de 23,74 euros en concepte de drets de participació.
  
c) Currículum, segons el model inclòs en l'annex IV, i que es facilitarà en els departaments o en el Registre.
  
d) Fotocòpia del títol de doctor.
  
e) Certificat acadèmic personal o document substitutiu i documents acreditatius de cada un dels mèrits consignats en el currículum. Els mèrits al·legats en el currículum que no hagen sigut justificats documentalment no es tindran en compte. Una vegada finalitzat el termini d'admissió de sol·licituds, no s'admetran nous mèrits.
  
f) Document justificatiu d'haver desenvolupat, almenys, dos anys d'activitats docents i d'investigació, segons s'indica en el requisit 4 de l'apartat 2) Requisits dels aspirants.
  
g) Document justificatiu d'haver obtingut l'avaluació positiva de la seua activitat que s'indica en el requisit 5 de l'apartat 2) Requisits dels aspirants.
  
h) Declaració jurada de no haver mantingut relació contractual, estatutària o com a becari en aquesta Universitat, (excepte per a Ajudants i Associats contractats segons legislació anterior) tal com s'indica en els requisits 4 i 6 de l'apartat 2) «Requisits dels aspirants».
  
i) Permís de residència, segons es detalla en el requisit 7 de l'apartat 2) Requisits dels aspirants.
  
4. Llista d'admesos
  
Finalitzat el termini de presentació de sol·licituds, la Direcció del Departament farà pública la llista provisional d'aspirants admesos i exclosos en cada un dels concursos convocats, amb indicació en aquest últim cas de la causa d'exclusió. Aquesta publicació s'efectuarà mitjançant exposició de les corresponents llistes en el tauler d'anuncis del Departament i en el servidor UPV.notícies, grup de notícies UPV.administració (a fi que els interessats puguen consultar-ho a través de la web d'aquesta Universitat ?www.upv.es/ymas/actunovc.html, en l'apartat Actualitat i novetats; tauler;administració-.
  
Seran motius d'exclusió:
  
a) Presentar la sol·licitud fora del termini establit.
  
b) No haver satisfet els drets de participació.
  
c) No acreditar el compliment dels requisits 1, 4, 5, 6 i 7 de l'apartat 2) Requisits dels aspirants.
  
Els aspirants exclosos o omesos disposaran de cinc dies hàbils, comptadors a partir de l'endemà de la publicació de la llista provisional, per a esmenar el defecte que haja motivat la seua exclusió o omissió; no es considerarà esmenable la falta de pagament dels drets de participació dins del termini de presentació d'instàncies.
  
Transcorregut el termini d'esmena d'errors, es procedirà a la publicació de les llistes definitives d'aspirants admesos i exclosos, pel mateix procediment.
  
5. Procés de selecció
  
El procés de selecció constarà de dues fases:
  
1a. Concurs de mèrits, en què es valoraran els mèrits acreditats pels aspirants. Es valorarà fins a un màxim de 10 punts. Per a superar aquesta fase del procés de selecció serà necessari aconseguir un mínim de 3 punts.
  
2a. Entrevista. La comissió citarà els aspirants que superen la fase de concurs a una entrevista per a perfilar la selecció definitiva. Aquesta versarà sobre els seus mèrits; l'historial acadèmic, investigador i professional, i sobre tots aquells aspectes que la comissió considere rellevants per al perfil docent de la plaça. Aquesta segona fase del procés de selecció es valorarà fins a un màxim de 4 punts; caldrà aconseguir un mínim de 2 punts per a superar-la.
  
Els aspirants estrangers hauran de superar, en el cas que així ho estime la comissió de selecció, una prova específica per a acreditar el coneixement de castellà a nivell de conversa i d'escriptura.
  
6. Comissió de selecció
  
Els mèrits dels aspirants seran jutjats per comissions de selecció, que tindran la composició següent:
  
a) Tres membres designats pel rector, entre els quals designarà el president, i almenys un ha de ser de l'àrea de coneixement a què correspon la plaça objecte de provisió.
  
b) Dos membres de l'àrea de coneixement designats pel Consell del Departament al qual pertanga la plaça, han de ser de la mateixa àrea de coneixement que la plaça oferida, però poden ser, si no n'hi ha, d'una àrea afí.
  
c) Així mateix, formarà part de la comissió, en els termes establits en la normativa laboral aplicable, un representant del comité d'empresa que tinga la condició de professor de la Universitat Politècnica de València.
  
La composició definitiva de cada comissió de selecció es publicarà en els taulers d'anuncis dels departaments corresponents, junt amb les llistes definitives d'admesos i exclosos.
  
Tots els membres de les comissions de selecció hauran de pertànyer a cossos de funcionaris docents universitaris i posseir titulació oficial igual o superior a la de la plaça convocada.
  
Les comissions de selecció es regiran pel que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Els membres de les comissions s'abstindran d'intervenir quan es done alguna de les circumstàncies previstes en els articles 28 i 29 de l'esmentada Llei 30/1992.
  
7. Desenvolupament del procés de selecció
  
En la sessió de constitució la comissió de selecció elaborarà, d'acord amb el barem aplicable a cada figura contractual, els criteris de valoració dels mèrits dels aspirants, que hauran de publicar-se en el tauler d'anuncis del departament.
  
Publicats els criteris de valoració, la comissió de selecció es reunirà per a valorar els mèrits dels concursants. La comissió podrà sol·licitar l'aportació de documentació original per a comprovar la validesa dels mèrits inclosos en el currículum, així com sol·licitar l'esmena d'aquella documentació presentada que es considere insuficient.
  
Valorats els mèrits dels aspirants, la comissió de selecció farà pública aquesta valoració en el tauler d'anuncis del departament.
  
Es convocarà els aspirants que superen la fase de concurs per a realitzar l'entrevista amb la comissió mitjançant anunci publicat en el tauler del departament, amb una antelació de 48 hores a la data de realització d'aquesta, sense perjudici de la utilització d'altres mitjans de notificació que la comissió considere procedents.
  
8. Resolució del concurs
  
Finalitzat el procés de selecció, la comissió conformarà una relació dels aspirants, ordenats segons la puntuació obtinguda en el procés de selecció, que s'obtindrà sumant les qualificacions del concurs i la valoració de l'entrevista personal. En aquesta relació es farà constar la qualificació obtinguda per cadascun dels aspirants que han superat el concurs i l'entrevista personal, en cada apartat del barem així com en la fase d'entrevista i la puntuació final.
  
La comissió de selecció elevarà al rector la relació d'aspirants que han aprovat, que no pot ser superior al de places convocades. Per a confeccionar aquesta relació, se sumaran les qualificacions obtingudes per cada aspirant en la fase de concurs i en l'entrevista personal. A continuació s'ordenarà per ordre de puntuació de major a menor; aquesta relació s'interromprà quan el nombre d'aspirants coincidisca amb el nombre de places convocades.
  
Aquesta relació es publicarà en el tauler d'anuncis del Departament, així com un certificat en què es farà constar el dia en què es va exposar en l'esmentat tauler d'anuncis. L'esmentada publicació tindrà caràcter de notificació als concursants, d'acord amb el que preveu l'article 59.5 b) de la Llei 30/1992.
  
Finalment, es traslladaran al Servei de Recursos Humans les actes del concurs, incloent-hi la proposta de nomenament al rector de l'aspirant amb la puntuació més alta, per tal de formalitzar la contractació laboral; amb la resta d'aspirants que hagen superat les dues fases del procés de selecció es constituirà una llista de reserva segons l'ordre de puntuació final obtingut.
  
9. Característiques dels contractes
  
Tipus de contracte: contracte laboral de naturalesa especial (art. 2.2 del Decret 174/2002).
  
Durada: dos anys, prorrogables, si escau. La durada màxima del contracte més les possibles pròrrogues no podrà superar els quatre anys.
  
Jornada: dedicació a temps complet. Nombre d'hores setmanal: 37,5.
  
Activitats a exercir: les funcions que han d'exercir inclouen obligacions docents (8 hores lectives i 6 de tutories) i d'investigació, així com l'atenció a les necessitats de gestió i administració del Departament i la resta de funcions que es determinen, si escau, en la relació de llocs de treball.
  
Retribucions: les retribucions estan determinades en el Decret 174/2002, de 15 d'octubre, del Govern Valencià, i es consideraran, si escau, aquelles variacions que aproven els òrgans competents de la Universitat, sent per a l'exercici 2004 una retribució bruta anual de 20.145,50 euros.
  
10. Documentació
  
Els candidats proposats per a la provisió de les places hauran de presentar la documentació següent:
  
a) Fotocòpia del document nacional d'identitat o passaport.
  
b) Fotocòpia compulsada del títol.
  
c) Certificat mèdic oficial de no patir malaltia ni defecte físic o psíquic que impedisca l'exercici de les funcions corresponents.
  
d) Declaració jurada de no haver sigut separat de l'administració pública en virtut d'expedient disciplinari i de no trobar-se inhabilitat per a l'exercici de la funció pública.
  
e) Fotocòpia confrontada de l'avaluació positiva de la seua activitat.
  
11. Formalització i firma dels contractes
  
El termini d'incorporació del candidat proposat s'establirà en la resolució d'adjudicació, i no podrà ser superior a un mes des de l'esmentada resolució. En el termini d'incorporació, i amb anterioritat a l'inici de la prestació de serveis, el candidat haurà de presentar la documentació indicada anteriorment, que acredite que reuneix tots els requisits assenyalats en la convocatòria, i realitzarà la formalització i la firma del contracte i l'alta en el règim de seguretat social corresponent.
  
La subscripció dels contractes com a personal docent i investigador contractat en les diferents figures contractuals, per a nacionals de països no membres de la Unió Europea, es condiciona a la possessió o l'obtenció del permís de residència/treball (o excepció de permís de treball), dins del termini d'incorporació.
  
Cas de no formalitzar-se el contracte en el termini anteriorment indicat, el candidat proposat decaurà en el seu dret i es durà a terme la contractació de l'aspirant següent, per ordre de puntuació.
  
12. Recursos
  
Contra les resolucions del departament i de les comissions de selecció podrà interposar-se recurs d'alçada, previst en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini d'un mes comptador a partir de l'endemà de la publicació d'aquestes resolucions. El recurs es podrà interposar davant l'òrgan que va dictar l'acte que s'impugna o davant el Rectorat de la Universitat Politècnica de València, com a òrgan competent per a resoldre'l.
  
Contra aquesta convocatòria i les seues bases, que són definitives en la via administrativa, podran les persones interessades interposar un recurs contenciós administratiu, en el termini de dos mesos comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana, davant els òrgans de la jurisdicció contenciosa administrativa de la Comunitat Valenciana, de conformitat amb allò que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999; així com els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, i, potestativament, podran interposar el recurs de reposició davant el rector, en el termini d'un mes, de conformitat amb els articles 116 i 117 de l'esmentada Llei 30/1992, segons la redacció modificada per la Llei 4/1999.
  
Tot això sense perjudici que s'utilitze qualsevol altre recurs que es considere convenient.
  
València, 22 de novembre de 2004.- El vicerector de Personal Docent i Investigador (per d. de f. del rector de data 27.08.2004): Jaime Gómez Hernández.
  
Annex I
  
Relació i categoria de les places oferides
  
Convocatòria: C12/2004
  
Biotecnologia
  
Àrea: Bioquímica i Biologia Molecular
  
- Centre: ETSI Agrònoms
  
Nombre de places: 1 Codi de la plaça: 3893
  
Categoria: AJD Dedicació: TC
  
Perfil: Principis de Química Orgànica i Bioquímica.
  
Àrea: Genètica
  
- Centre: ETSI Agrònoms
  
Nombre de places: 1 Codi de la plaça: 3892
  
Categoria: AJD Dedicació: TC
  
Perfil: Millora i Genètica Vegetal II. Micropropagació.
  
Comunicació Audiovisual, Doc. E Hª Art
  
Àrea: Biblioteconomía i Documentació
  
- Centre: Facultat d'Informàtica
  
Nombre de places: 1 Codi de la plaça: 3845
  
Categoria: AJD Dedicació: TC
  
Perfil: Tècniques Documentals Aplicades a la Investigació.
  
Comunicacions
  
Àrea: Teoria del Senyal i Comunicacions
  
- Centre: EPS de Gandia
  
Nombre de places: 1 Codi de la plaça: 3712
  
Categoria: AJD Dedicació: TC
  
Perfil: Comunicacions Òptiques. Televisió. Anàlisi de Sistemes Discrets.
  
Dibuix
  
Àrea: Dibuix
  
- Centre: ETS d'Enginyeria del Disseny
  
Nombre de places: 1 Codi de la plaça: 3894
  
Categoria: AJD Dedicació: TC
  
Perfil: Anàlisi de Tendències i Mercats.
  
Estadística i Invest. Oper. Aplic. i Calç
  
Àrea: Estadística i Investigació Operativa
  
- Centre: ETSI Industrials
  
Nombre de places: 1 Codi de la plaça: 3890
  
Categoria: AJD Dedicació: TC
  
Perfil: Control Estadístic de Qualitat. Control de Qualitat.
  
Física Aplicada
  
Àrea: Física Aplicada
  
- Centre: EPS d'Alcoi
  
Nombre de places: 1 Codi de la plaça: 3895
  
Categoria: AJD Dedicació: TC
  
Perfil: Fonaments de Física. Fonaments Físics en l'Enginyeria II.
  
- Centre: EPS de Gandia
  
Nombre de places: 1 Codi de la plaça: 3896
  
Categoria: AJD Dedicació: TC
  
Perfil: Transductors Acústics. Fonaments Físics de l'Enginyeria.
  
Enginyeria Hidràulica i Medi Ambient
  
Àrea: Enginyeria Hidràulica
  
- Centre: EPS de Gandia
  
Nombre de places: 1 Codi de la plaça: 3897
  
Categoria: AJD Dedicació: TC
  
Perfil: Hidràulica. Hidrologia. Sequeres i Desertització.
  
Àrea: Tecnologia del Medi Ambient
  
- Centre: ETSI de Camins, Canals i Ports
  
Nombre de places: 1 Codi de la plaça: 3732
  
Categoria: AJD Dedicació: TC
  
Perfil: Enginyeria Sanitària. Contaminació d'Aigües.
  
Enginyeria Química i Nuclear
  
Àrea: Enginyeria Química
  
- Centre: ETSI Industrials
  
Nombre de places: 1 Codis de la plaça: 3733
  
Categoria: AJD Dedicació: TC
  
Perfil: Experimentació en Plantes Pilot. Experimentació en Enginyeria Química II. Enginyeria d'Aigües Residuals.
  
Matemàtica Aplicada
  
Àrea: Matemàtica Aplicada
  
- Centre: J.A.D.U. De Telecomunicació
  
No. De Places: 1 Codis(s) de la(s) plaça(s): 3819
  
Categoria: AJD Dedicació: TC
  
Perfil:Laboratori de Matemàtiques. Càlcul Numèric.
  
Mecanització i Tecnologia Agrària
  
Àrea: Enginyeria Agroforestal
  
- Centre: ETSI Agrònoms
  
Nombre de places: 1 Codis de la plaça: 3734
  
Categoria: AJD Dedicació: TC
  
Perfil: Maquinària Forestal. Mecànica de Terres i Maquinària per a Moviment de Terres.
  
Química
  
Àrea: Química Analítica
  
- Centre: EPS de Gandia
  
Nombre de places: 1 Codi de la places: 3779
  
Categoria: AJD Dedicació: TC
  
Perfil: Anàlisi Químic. Anàlisi Químic de Sòls i Aigües. Bases Químiques del Medi Ambient. Contaminació Atmosfèrica Química. Tècniques Instrumentals.
  
Abreviatures utilitzades:
  
COD: Professorat contractat doctor
  
COL: Professorat col·laborador
  
AJD: Professorat Ajudant doctor
  
AJ: Ajudant
  
ASSO/1: Professorat associat tipus 1
  
TC: Dedicació a temps complet (37,5 h/setm.)
  
P06: Dedicació a temps parcial (6 h lectives + 6 h tutories/setm.)
  
P05: Dedicació a temps parcial (5 h lectives + 5 h tutories/setm.)
  
P04: Dedicació a temps parcial (4 h lectives + 4 h tutories/setm.)